En svanemor, svanefar og deres unger har benyttet lørdagens gode vejr til at tage på en mindre udflugt. Det er på Lindholmsvej i Nørresundby, at svanerne er spottet, og flere bilister udnyttede øjeblikket til at få taget nogle billeder af de søde små på tur, mens de holdt i kø. Svanernes tur på Lindholmsvej har nemlig været med til at skabe nogle trafikale problemer. Da TV2 Nords fotoelev Phillip Holm Johansen lagde vejen forbi, holdt hele 10 biler i kø og ventede på, at svanerne skulle gå væk fra den trafikerede vej. - Svanerne gik lidt frem og tilbage mellem vejen og fortovet, så der nåede ikke at være helt kaos, men der var perioder, hvor flere biler måtte vente med tålmodighed, fortæller han. Personer på stedet fortalte, at svanerne skulle være gået fra Lindholm Søpark, der ligger en lille kilometer væk fra vejen. Se alle billederne herunder:

Referat:
Svanernes tur skabte længere køer til tider.